Ehdotus: neuvoston päätös luvan antamisesta Italialle soveltaa tai soveltaa edelleen valmisteveron alennuksia tai valmisteverovapautuksia tiettyihin erityistarkoituksiin käytettyihin kivennäisöljyihin direktiivin 92/81/ETY 8 artiklan 4 kohdassa tarkoitetun menettelyn mukaisesti /* KOM/99/0471 lopull. */





Ehdotus: NEUVOSTON PÄÄTÖS luvan antamisesta Italialle soveltaa tai soveltaa edelleen valmisteveron alennuksia tai valmisteverovapautuksia tiettyihin erityistarkoituksiin käytettyihin kivennäisöljyihin direktiivin 92/81/ETY 8 artiklan 4 kohdassa tarkoitetun menettelyn mukaisesti (komission esittämä) PERUSTELUT Kivennäisöljyjen valmisteverojen rakenteiden yhdenmukaistamisesta annetun neuvoston direktiivin 92/81/ETY [1] 8 artiklan 4 kohdan nojalla neuvosto voi yksimielisesti komission ehdotuksesta antaa jäsenvaltiolle luvan ottaa käyttöön täydentäviä verovapautuksia tai veronalennuksia erityisistä poliittisista syistä. [1] EYVL L 316, 31.10.1992, s. 12, sellaisena kuin direktiivi on muutettuna direktiivillä 94/74/EY (EYVL L 365, 31.12.1994, s. 46). Italian viranomaiset ovat ilmoittaneet komissiolle haluavansa soveltaa valmisteverokannan alentamista sellaisen nesteytetyn maaöljykaasun ja lämmitykseen käytettävän kaasuöljyn osalta, jonka jakelu tapahtuu verkon kautta ja jota toimitetaan lämmitysöljyksi erityisen epäsuotuisille maantieteellisille alueille. Tästä pyynnöstä on direktiivin säännösten mukaisesti ilmoitettu muille jäsenvaltioille. Direktiivissä säädetään, että komissio tarkastelee kyseisiä verovapautuksia ja veronalennuksia säännöllisesti. Jos komissio katsoo, ettei näitä verovapautuksia tai veronalennuksia enää voida soveltaa kilpailun tai sisämarkkinoiden toiminnan vääristymisen vuoksi taikka yhteisön ympäristönsuojelupolitiikkaan liittyvistä syistä, se tekee neuvostolle aiheelliset ehdotukset. Näitä poikkeuksia on joka tapauksessa tarkasteltava uudelleen viimeistään 31 päivänä joulukuuta 1999, jolloin lupapäätöksen voimassaolo päättyy. Neuvosto arvioi tilannetta komission ehdotuksen perusteella ja päättää, onko nämä poikkeukset syytä poistaa vai olisiko niitä muutettava tai laajennettava. Ehdotus: NEUVOSTON PÄÄTÖS luvan antamisesta Italialle soveltaa tai soveltaa edelleen valmisteveron alennuksia tai valmisteverovapautuksia tiettyihin erityistarkoituksiin käytettyihin kivennäisöljyihin direktiivin 92/81/ETY 8 artiklan 4 kohdassa tarkoitetun menettelyn mukaisesti EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY [2] ja erityisesti sen 8 artiklan 4 kohdan, [2] EYVL L 316, 31.10.1992, s. 12, sellaisena kuin direktiivi on muutettuna direktiivillä 94/74/EY (EYVL L 365, 31.12.1994, s. 46). ottaa huomioon komission ehdotuksen, sekä katsoo, että (1) direktiivin 92/81/ETY 8 artiklan 4 kohdan nojalla neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyjä koskevia täydentäviä verovapautuksia tai veronalennuksia erityisistä poliittisista syistä, (2) Italian viranomaiset ovat myös ilmoittaneet komissiolle haluavansa soveltaa valmisteverokannan alentamista sellaisen nesteytetyn maaöljykaasun ja lämmitykseen käytettävän kaasuöljyn osalta, jonka jakelu tapahtuu verkon kautta ja jota toimitetaan lämmitysöljyksi erityisen epäsuotuisille maantieteellisille alueille, (3) Tästä pyynnöstä on ilmoitettu muille jäsenvaltioille, (4) komissio ja kaikki jäsenvaltiot ovat yhtä mieltä siitä, että nesteytetyn maaöljykaasun ja lämmitykseen käytettävän kaasuöljyn valmisteverokannan alentaminen on perusteltua ympäristö- ja sosiaalipoliittisista syistä eikä se vääristä kilpailua tai häiritse sisämarkkinoiden toimintaa, (5) komissio tarkastelee näitä valmisteverovapautuksia ja -alennuksia säännöllisesti tarkistaakseen, että ne ovat yhdenmukaisia sisämarkkinoiden toiminnan tai yhteisön ympäristönsuojelupolitiikan kanssa, ja (6) Italia on pyytänyt lupaa soveltaa valmisteverokannan alentamista nesteytetyn maaöljykaasun ja lämmitykseen käytettävän kaasuöljyn osalta 1 päivästä tammikuuta 1999; neuvosto tarkastelee sen soveltamista uudelleen komission kertomuksen perusteella viimeistään 31 päivänä joulukuuta 1999, jolloin tällä päätöksellä annetun luvan voimassaolo päättyy, ON TEHNYT TÄMÄN PÄÄTÖKSEN: 1 artikla Italialle annetaan lupa soveltaa valmisteverokannan alentamista sellaisen nesteytetyn maaöljykaasun ja lämmitykseen käytettävän kaasuöljyn osalta, jonka jakelu tapahtuu verkon kautta ja jota toimitetaan lämmitysöljyksi erityisen epäsuotuisille maantieteellisille alueille, 31 päivään joulukuuta 1999 saakka direktiivin 92/81/ETY 8 artiklan 4 kohdan säännösten mukaisesti ja huolimatta kivennäisöljyjen valmisteverojen määrien lähentämisestä 19 päivänä lokakuuta 1992 annetussa neuvoston direktiivissä 92/82/ETY [3] määrätyistä velvoitteista ja erityisesti sen 5 artiklassa säädetyistä valmisteveron vähimmäismääristä. [3] EYVL L 316, 31.10.1992, s. 19. 2 artikla Tämä päätös on osoitettu Italialle. Tehty Brysselissä Neuvoston puolesta Puheenjohtaja